ΚΑΝΟΝΙΣΜΟΣ (ΕΚ) αριθ. 1838/95 ΤΗΣ ΕΠΙΤΡΟΠΗΣ της 26ης Ιουλίου 1995 για τροποποίηση του κανονισμού (ΕΟΚ) αριθ. 1558/91 σχετικά με τις λεπτομέρειες εφαρμογής του καθεστώτος ενισχύσεως στην παραγωγή για τα μεταποιημένα προϊόντα με βάση τα οπωροκηπευτικά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΚ) αριθ. 1032/95 (2), και ιδίως το άρθρο 3 παράγραφος 4,

Εκτιμώντας:

ότι η βιομηχανία μεταποίησης της τομάτας πρέπει να διαθέτει σημαντικά κεφάλαια, κατά τη διάρκεια μιας πολύ σύντομης χρονικής περιόδου, για να μπορεί να αγοράζει την πρώτη ύλη 7 ότι, για να επιλυθούν τα προβλήματα ταμειακής κατάστασης, προσφεύγει σε εποχιακές αγροτικές πιστώσεις και υφίσταται σοβαρές χρηματοοικονομικές επιβαρύνσεις 7 ότι, με τους όρους αυτούς, πρέπει να προβλεφθεί η προκαταβολική πληρωμή της ενίσχυσης στην παραγωγή 7 ότι η πληρωμή αυτή πρέπει να υπόκειται στη σύσταση μιας εγγύησης, ώστε να εξασφαλίζεται η ανάκτησή της σε περίπτωση που δεν θα έχουν τηρηθεί οι όροι χορήγησης της προκαταβολικής ενίσχυσης 7 ότι είναι σκόπιμο, για το συμφέρον των παραγωγών, να επιβάλλεται ποινή για τη μη προσκόμιση από τον μεταποιητή της οριστικής αίτησης για ενίσχυση 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 13 του κανονισμού (ΕΟΚ) αριθ. 1558/91 της Επιτροπής (3) αντικαθίσταται από το ακόλουθο κείμενο:

«Άρθρο 13 1. Για τα προϊόντα με βάση τις τομάτες, ο μεταποιητής μπορεί να υποβάλλει κατά τη διάρκεια κάθε περιόδου εμπορίας, μεταξύ 1ης Σεπτεμβρίου και 30 Νοεμβρίου, μία αίτηση προκαταβολικής ενίσχυσης. Η αίτηση αυτή πρέπει να περιλαμβάνει ιδίως:

α) το όνομα και τη διεύθυνση του αιτούντος 7 β) το καθαρό βάρος των τελικών προϊόντων που μεταποιήθηκαν πριν τις 15 Νοεμβρίου, τα οποία αποτελούν αντικείμενο της αίτησης για προκαταβολική ενίσχυση, κατανεμημένων ανάλογα με το καθορισμένο χορηγούμενο ποσοστό ενίσχυσης 7 γ) το καθαρό βάρος των τοματών που χρησιμοποιήθηκαν για τη μεταποίηση καθενός από τα προϊόντα που αναφέρονται στο στοιχείο β) 7 δ) αντίγραφο των τραπεζικών ή ταχυδρομικών εμβασμάτων που δικαιολογούν την πληρωμή μιας τιμής ίσης ή μεγαλύτερης από το 50 % της ελάχιστης τιμής, για τις ποσότητες τοματών που αναφέρονται στο στοιχείο γ) καθώς και τις αναφορές των σχετικών συμβάσεων που συνήφθησαν 7 ε) μία δήλωση του μεταποιητή στην οποία προσδιορίζεται ότι τα προϊόντα που αναφέρονται στο στοιχείο β) πληρούν τις ποιοτικές απαιτήσεις που καθορίζονται από την Κοινότητα.

Εφαρμόζονται οι διατάξεις του άρθρου 12 παράγραφος 4 δεύτερο εδάφιο.

2. Η ενίσχυση στην παραγωγή για την ποσότητα τελικών προϊόντων που αναφέρονται στην παράγραφο 1 στοιχείο β) καταβάλλεται στο μεταποιητή. Η πληρωμή της ενίσχυσης υπόκειται στη σύσταση μιας εγγύησης ποσού ίσου προς την καταβληθείσα ενίσχυση, προσαυξημένου κατά 10 %.

Η προκαταβολική ενίσχυση καταβάλλεται από τον αρμόδιο οργανισμό σε προθεσμία 30 ημερών που υπολογίζεται από την ημερομηνία της υποβολής της αίτησης.

3. Εάν ο μεταποιητής δεν υποβάλει την οριστική αίτηση ενίσχυσης που αναφέρεται στο άρθρο 12 παράγραφος 4, η εγγύηση που αναφέρεται στην παράγραφο 2 καταπίπτει στο σύνολό της και, επιπλέον, ο μεταποιητής αποκλείεται στο άρθρο 2 του κανονισμού (ΕΟΚ) αριθ. 426/86, για την επόμενη περίοδο εμπορίας.

Η εγγύηση καταπίπτει ανάλογα με την ενίσχυση που αντιστοιχεί στην ποσότητα των τελικών προϊόντων που αναφέρονται στην αίτηση προκαταβολικής ενίσχυσης για την οποία διαπιστώθηκε, πριν την πληρωμή της ενίσχυσης στην παραγωγή βάσει της αίτησης που αναφέρεται στο άρθρο 14, ότι η εν λόγω ποσότητα δεν μπορούσε να τύχει ενισχύσεως στην παραγωγή στις 15 Νοεμβρίου.

4. Με την επιφύλαξη των διατάξεων της παραγράφου 3, η εγγύηση αποδεσμεύεται εφόσον η ενίσχυση στην παραγωγή που βασίζεται στην αίτηση που αναφέρεται στο άρθρο 14 έχει καταβληθεί από τις αρμόδιες αρχές.

5. Εφόσον εφαρμόζονται οι διατάξεις του παρόντος άρθρου, τα στοιχεία και τα έγγραφα που αναφέρονται στο άρθρο 14 παράγραφοι 1 και 2 πρέπει να καλύπτουν τη συνολική παραγωγή του μεταποιητή για τη διάρκεια της σχετικής περιόδου εμπορίας και οι αιτήσεις ενίσχυσης πρέπει να διευκρινίζουν ότι έχει υποβληθεί αίτηση προκαταβολικής ενίσχυσης.».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουλίου 1995.

Για την Επιτροπή Franz FISCHLER Μέλος της Επιτροπής